CELEX: 32013R1065
Language: hu
Date: 2013-10-30 00:00:00
Title: A Bizottság 1065/2013/EU rendelete ( 2013. október 30. ) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet III. mellékletének módosításáról

31.10.2013   
            
            
               HU
            
            
               Az Európai Unió Hivatalos Lapja
            
            
               L 289/48
            
         A BIZOTTSÁG 1065/2013/EU RENDELETE
   (2013. október 30.)
   a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet III. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EGK tanácsi rendelet hatályon kívül helyezéséről szóló, 2008. január 15-i 110/2008/EK európai parlamenti és a tanácsi rendeletre (1) és különösen annak 17. cikke (8) bekezdésére,
   mivel:
   
               (1)
            
            
               A Perui Köztársaság a szóban forgó rendelet 17. cikkének (1) bekezdésében előírt eljárásnak megfelelően kérelmezte a „Pisco” földrajzi árujelzőként való bejegyzését a 110/2008/EK rendelet III. mellékletébe. A „Pisco” egy Peruban hagyományos módon, szőlő erjesztésével és lepárlásával előállított gyümölcspárlat.
            
         
               (2)
            
            
               A „Pisco” műszaki dokumentációjának főbb előírásait közzétették az Európai Unió Hivatalos Lapjában
                   (2) a kifogásolási eljárás alkalmazásában, a 110/2008/EK rendelet 17. cikke (6) bekezdésének megfelelően. Mivel a Bizottsághoz nem érkezett kifogás a 110/2008/EK rendelet 17. cikkének (7) bekezdésével összhangban, az elnevezést fel kell venni az említett rendelet III. mellékletébe.
            
         
               (3)
            
            
               A 2002/979/EK tanácsi határozattal (3) jóváhagyott, az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás értelmében a „Pisco” a Chiléből származó szeszes italok védett megnevezése. Ezért egyértelművé kell tenni, hogy a „Pisco” földrajzi árujelzés Peruból származó termékekre vonatkozó oltalma nem zárja ki az említett megnevezés használatát Chiléből származó termékekre.
            
         
               (4)
            
            
               A 110/2008/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a szeszes italokkal foglalkozó bizottság véleményével,
            
         ELFOGADTA EZT A RENDELETET:
   1. cikk
   A 110/2008/EK rendelet III. mellékletében, a „9. Gyümölcspárlat” termékkategóriában a táblázat a következő bejegyzéssel egészül ki:
   
      
                   
               
               
                  „Pisco
                      (4)
                  
               
               
                  Peru
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 39., 2008.2.13., 16. o.
   
      (2)  HL C 141., 2011.5.12., 16. o.
   
      (3)  HL L 352., 2002.12.30., 1. o.
   
      (4)  A »Pisco« földrajzi árujelzés e rendelkezés szerinti oltalma nem érinti a »Pisco« név használatát az Unió és Chile közötti 2002-es társulási megállapodás szerint oltalom alatt álló, Chiléből származó termékekre.”